สังคมข่าวหุ้นเกียรติก้อง ว่องไวยากร
*เล่นรอบกันไปก่อน หุ้นไทยยังไปต่อได้ เฟดยังไม่รีบขึ้นดอกเบี้ยในการประชุมวันที่ 14-15 เดือนนี้ หลังจากที่ตัวเลขจ้างงานน่าผิดหวัง แต่ประธานเฟดก็ยังยืนยันที่จะขึ้นดอกเบี้ย คงต้องไปรอลุ้นกันในเดือนก.ค.ที่จะมีการประชุมอีกครั้ง ช่วงนี้เงินต่างชาติก็เลยไหลเข้ามาเก็งกำไรคั่นเวลาไปก่อน แต่ถ้าใกล้ๆ ประชุมเฟดก็ต้องระมัดระวัง ตอนนี้รายย่อยเล่นฉลาดเทขายตอนหุ้นขึ้นทำกำไรเป็นรอบๆ แนวต้านต่อไป 1,450-1,460 จุด
8 มิ.ย. 2559

*เล่นรอบกันไปก่อน
*หุ้นไทยยังไปต่อได้ เฟดยังไม่รีบขึ้นดอกเบี้ยในการประชุมวันที่ 14-15 เดือนนี้ หลังจากที่ตัวเลขจ้างงานน่าผิดหวัง แต่ประธานเฟดก็ยังยืนยันที่จะขึ้นดอกเบี้ย คงต้องไปรอลุ้นกันในเดือนก.ค.ที่จะมีการประชุมอีกครั้ง ช่วงนี้เงินต่างชาติก็เลยไหลเข้ามาเก็งกำไรคั่นเวลาไปก่อน แต่ถ้าใกล้ๆ ประชุมเฟดก็ต้องระมัดระวัง ตอนนี้รายย่อยเล่นฉลาดเทขายตอนหุ้นขึ้นทำกำไรเป็นรอบๆ แนวต้านต่อไป  1,450-1,460 จุด
*ราคาน้ำมันปรับตัวขึ้นต่อเนื่อง สูงสุดในรอบ 10 เดือน กลุ่มที่เกี่ยวข้องกับน้ำมัน ปิโตรฯ ขึ้นยกแผง TIPCO-TASCO หุ้นแม่ลูกกลับมาแล้ว หลังจากที่เก็บตัวมานาน จากราคาน้ำมันที่มีแนวโน้มสูงขึ้น ส่งผลต่อราคาแอสฟัลท์ในตลาดฯ ทำให้หุ้น TASCO คึกคักอีกครั้ง ส่งผลไปยังหุ้นแม่ทิปโก้แบบลูกกตัญญู เกจิแนะนำเล่นรอบสั้นๆ
*SRICHA แม้จะได้งานจิ๊บจ๊อย แต่ก็เป็นงานแรกในรอบหลายเดือนที่ผ่านมา ถ้าคิดในแง่ดีก็น่าจะเป็นแนวโน้มที่ดี ลูกค้าเก่าเรียกใช้หลังจากที่ชะงักมานาน ฝีมือของกลุ่มนี้ถือว่าระดับมาตรฐาน ใครจะมาแข่งก็ยาก รอแค่อุตสาหกรรมแถวศรีราชา ระยองฟื้นเท่านั้น ไปโลดแน่
*ส่วนทีทีซีแอล วิ่งแรงแซงหุ้นทุกตัว แต่ก็อย่างว่าถ้าเทียบกับที่ร่วงลงมา ก็แค่ครึ่งทางเท่านั้น ยังมีนักปีนเขาติดอยู่บนดอยรอให้มารับอีกเยอะ งานใหม่เริ่มทยอยเข้าเร็วกว่าที่คาดไว้ แถมงานโรงไฟฟ้าถ่านหินที่พม่าก็ใกล้เซ็นสัญญากับรัฐบาลใหม่ ที่ตอนนี้ต้องการไฟฟ้ามากเป็นพิเศษ เพราะประเทศกำลังพัฒนาแบบก้าวกระโดดหลังมีการเลือกตั้งอย่างเป็นทางการ ก่อนบ้านเราเสียอีก*****TRC กำลังจะเติบโตแบบยั้งไม่อยู่ ในไตรมาสที่ 3 นี้ โครงการเหมืองแร่โปแตชก็จะเกิด เป็นทั้งผู้รับเหมาและผู้ร่วมทุนกับโครงการได้ทั้งขึ้นทั้งล่อง ปีนี้อายุสัมปทาน 25 ปี โกยรายได้อย่างต่อเนื่องเข้าบริษัท นี่ไม่รวมงานอื่นที่ทยอยรับกันไป ราคาตอนนี้ถือว่ามีส่วนลดให้กับนักลงทุนมากพอสมควร ดีกว่าไปเล่นหุ้นตัวที่เต็มราคาแล้วอีกหลายตัวในกระดาน
*TKN นักลงทุนกลัวๆ กล้าๆ กับหุ้นตัวนี้ เห็นวิ่งมาราธอนมาแตะ 17.90 บาท พีอีปาเข้าไปเกือบ 50 เท่า ก็เริ่มระแวงว่าอาจถูกแรงเทขายทำกำไรออกมา เพราะกำไรวิ่งไม่ทันราคาจริงๆ ไม่รู้ว่ากลุ่มไหนเข้ามาซื้อ แต่ตอนถอยนี่สิน่ากลัวอยู่ ถ้าอยากเล่นก็คงต้องใช้วิธีตีหัวเข้าบ้านดีที่สุด
*รายย่อยเซ็ง AJD ติดแคชฯ แล้วติดแคชฯ อีก วิ่งมาหน่อยก็โดน แถมไม่รู้ว่าจะติดไปนานเท่าไหร่ ราคาเลยดิ่งกลับมาที่เดิม แม้ว่าผลประกอบการจะมีแนวโน้มดีก็ตาม แต่รายย่อยก็ระมัดระวังไม่กล้าถือยาว หันไปเล่นหุ้นรายวันกันก่อน
*ภาษีที่ดินและสิ่งปลูกสร้างคลอดแล้ว NPA ก็ถูกนับเป็นที่รกร้างว่างเปล่า แต่จะโดนเก็บภาษีน้อยกว่าใน 5 ปีแรก ประมาณ 0.05% เท่านั้น แต่หลังจากนั้นก็จะถูกเก็บในอัตรา 5% เช่นเดียวกับที่ดินของรายอื่น งานนี้สงสัยบรรดานายแบงก์ที่มีที่ดินเยอะๆ จะต้องเร่งระบายออกแน่เร็วๆ นี้ ราคาที่ดินก็จะร่วงลงมา เป็นโอกาสของคนที่ยังไม่มีที่ดินครอบครอง รวมทั้งบริษัทพัฒนาด้านอสังหาฯ จะซื้อของถูก ส่วนผู้ประกอบการให้เวลา 3 ปีระหว่างพัฒนาที่ดินเก็บแค่ 0.05%
*ตลาดหลักทรัพย์แห่งประเทศไทย ร่วมมือกับ  37 บริษัทหลักทรัพย์  ทำโครงการ “Invest Now” ขยายฐานผู้ลงทุนในหุ้นและอนุพันธ์ ชวนคนไทยเริ่มลงทุนตั้งแต่วันนี้ เพื่อสร้างโอกาสรับผลตอบแทนที่ดี และเกษียณอย่างมีสุข เน้นให้ความรู้และข้อมูลการลงทุนผ่านสื่อออนไลน์ โซเชียลมีเดีย และพัฒนาช่องทางเปิดบัญชีทางออนไลน์ ใครที่เป็นมือใหม่หัดขับก็ลองไปสอบถามรายละเอียดกันดู